Апроблемақәа шыҟазгьы, Қырҭтәыла крызҵакуа ареформақәа мҩаҧган, — иҳәеит НАТО Арратә комитет ахантәаҩы, адмирал Роб Бауер Бриуссель НАТО атәылақәа ртәылахьчаратә министрцәа реиҧылара ашьҭахь имҩаҧгаз апрессконференциаҿы.
Онлаин-арежим аҿы имҩаҧгаз аиҧылараан Алианс алахәылацәа ақырҭуеи украинатәи рколлегацәа ирацәажәан, Қырҭтәылеи Украинеи имҩаҧысуа ареформақәеи арҭ атәылақәа ршәарҭадара аганахьала иҟоу аҭагылазаашьеи иазааҭгылеит.
«Апроблемақәа шыҟазгьы, Қырҭтәыла крызҵакәа ареформақәа мҩаҧган, НАТО -Қырҭтәылатәи апакет наӡа абзоурала, атәыла ахыхьчаралшара аизырҳара рылшеит. Украинеи Қырҭтәылеи НАТО апартниорцәа роуп, ҳара аҩ-тәылак ҕәҕәала ҳрыдгылоит. Ахыхьчареи Европа ашәарҭадара ацхраареи рылшаратәы амеханизмқәа зегьы рзеиқәҳаршәар ҳҭахуп. Ҳара даҽазнык ишьақәҳарҕәҕәеит НАТО Қырҭтәылеи Украинеи рҵакырадгьылтә акзаара ишадгыло», — иҳәеит адмирал.